NATO bosh kotibi Yyens Stoltenbergning ishonch bildirishicha, AQSh saylangan prezidenti Donald Tramp davrida ham alyansga sodiq bo‘lib qoladi. Bu haqda, Bloomberg agentligi xabar qilgan. «Ikkita jahon urushi va «sovuq urush» bizga shu narsani ta’lim berdiki, Yevropadagi barqarorlik Shimoliy Amerika, Qo‘shma Shtatlar va dunyoning boshqa hududlari uchun ham birdek muhim», — degan Stoltenberg. Uning so‘zlariga ko‘ra, Tramp o‘zi va AQSh NATO prinsiplariga sodiq qolishiga ishontirgan. Donald Tramp NATOni muhim, ammo eskirgan tashkilot, deya baholagan edi.